Hvis man skal have tørt brænde til næste vinter, skal man langtidsplanlægge. Og planlægningen starter nu. Søndag demonstrerede skovarbejdere fra Naturstyrelsen, hvad der er værd at vide, når du skal fælde, kløve, stable eller indkøbe træ til brændestakken derhjemme. Det skete til arrangementet Fyr og flamme i Rold Skov ved Skørping. - Vi har tidligere holdt et arrangement, vi kaldte 'Kend din motorsav'. Der var mange, der gerne ville lære, hvordan man selv fælder et træ i skoven. Så nu går vi skridtet videre og viser, hvordan man fælder en 60-70 år gammel bøg på 20 meters højde, siger skovløber Claus Guldbæk, Naturstyrelsen.

Opsummering:
Skovløberne i Rold Skov svingede søndag motorsaven for alle interesserede. Formålet var at give god brænde-råd.